Lumphanan er dokumentert for å være stedet for et slag i år 1057 hvor Malcolm III av Skottland beseiret Macbeth av Skottland. Macbeth, kjent blant annet fra William Shakespeares drama ble dødelig såret på nordsiden av fjellkjeden Mounth etter å ha trukket seg tilbake sammen med sine menn over fjellovergangen Cairnamounth for til sist å ta opp kampen i slaget ved Lumphanan. Det historiske diktet hevder at Macbeth ble såret ved Lumphanan og døde to dager senere ved Scone, 96 km lengre sør. Macbeths stesønn Lulach mac Gille Coemgái ble installert som konge kort tid etter.